# GUIA DELS PUNTS A DESENVOLUPAR A LA MEMÒRIA

## Línia d’ajuts a inversions empresarials d’alt impacte 2022

Cal adjuntar una memòria explicativa del projecte on s’han de desenvolupar els punts que s’exposen a continuació:

### Descripció de l’empresa (màxim 5 pàgines)

* Descripció de l’empresa: principals productes o activitats
* Origen del capital social
* Empreses filials o participades
* Ubicació actual i futura

### Descripció del projecte (màxim 30 pàgines)

#### Objectiu del projecte

* 1. Descriure detalladament el projecte i els seus objectius. Argumentar el **grau de novetat** que comporta el projecte respecte als productes o serveis oferts per l’empresa actualment, tot destacant-ne el valor afegit. També cal explicar i argumentar qualsevol novetat vinculada al procés productiu de l’empresa sol·licitant.
  2. Exposar el grau de **complexitat en l’execució** del projecte. Si s’escau, explicar per quin motiu ha estat necessari el suport d’ACCIÓ i/o de l’Administració en general per tal que el projecte s’executi amb èxit a Catalunya.
  3. Si s’escau, detallar si el projecte ha estat en **competència amb altres localitzacions alternatives a Catalunya,** tot indicant amb quines i explicant el procés de decisió.

##### Només per l’Acció 1.5 (Projectes de creació d’ocupació en centres de R+D+i) i l’Acció 2.2 (Projectes d’inversió en actius fixes en centres de R+D+i)

Incloure informació detallada sobre quines activitats de R+D+i es duran a terme en el centre, argumentant-ne la qualitat cientificotècnica.

#### Qualitat del projecte

* 1. Indicar el **volum i la qualitat del llocs de treball** creats i/o mantinguts. Es requereix incorporar un pla detallat de les contractacions (dates aproximades de contractació, cost salarial, categoria professional, justificació de la seva adscripció al projecte).
  2. Indicar el **volum i qualitat de les inversions** directes que comporta el projecte, així com l’impacte d’aquestes en la incorporació de tecnologies innovadores a l’empresa respecte l’àmbit sectorial i/o regional, estatal i internacional. Cal indicar quines inversions són subvencionables i quines no són subvencionables, així com incloure un calendari d’execució del projecte.
  3. Indicar el **volum i perfil de les inversions induïdes** pel projecte en la mateixa empresa i argumentar l’efecte tractor del projecte cap a altres inversions de l’empresa a Catalunya. Si s’escau, detallar les noves inversions que l’empresa durà a terme gràcies al projecte objecte d’aquesta sol·licitud d’ajut.

#### Capacitat i viabilitat tècnica i econòmica del projecte

* 1. Argumentar la **viabilitat tècnica** del projecte tot aportant informació rellevant en aquest sentit (capacitat i experiència de l’empresa, descripció de la metodologia de treball, pla de treball, pla de recursos humans i materials previstos, calendari del projecte, etc.).
  2. Argumentar la **viabilitat econòmica i financera** del projecte tot aportant informació que la suporti (capacitat financera de l’empresa, pla de finançament detallat, retorn de la inversió, mercats objectiu i quotes previstes, etc.).

#### Impacte del projecte

* 1. Argumentar l**’impacte del projecte en l’economia catalana** i en el teixit empresarial mitjançant la contractació de proveïdors locals. Detallar quines despeses subvencionables en actius productius s’adquiriran a proveïdors locals i detallar quines matèries primes i serveis industrials s’adquiriran a proveïdors locals.
  2. Argumentar l’impacte del projecte i/o de l’empresa en la **sostenibilitat mediambiental** (utilització d’energies renovables en el procés productiu, reducció de residus industrials, projecte d’economia circular, etc.).
  3. Argumentar la **contribució del projecte al reequilibri territorial** de Catalunya. Indicar el municipi i comarca on es durà a terme el projecte

1. **Annexes**

Informació addicional del projecte si l’empresa ho considera oportú.

**Es valorarà positivament l’aportació de documentació que permeti acreditar la informació descrita a la memòria tècnica del projecte.**